पंजाब से लगती सीमा पर गश्त बढ़ाई; विधानसभा के गेट पर झंडे लगा चुके खालिस्तान समर्थक
Himachal Pradesh plice Crime News  . Follow Himachal Pradesh  Amritpal Singh. Crime News  Update with Dainik Bhaskar (दैनिक भास्कर) पंजाब में खालिस्तान समर्थक अमृतपाल सिंह को पकड़ने के लिए हिमाचल पुलिस भी अलर्ट पर हैं। पंजाब से लगी सीमाओं पर गश्त बढ़ा दी गई हैं।
खालिस्तान समर्थक अमृतपाल सिंह को पकड़ने के लिए हिमाचल पुलिस भी अलर्ट पर है। इसके लिए पंजाब से लगी सीमाओं पर गश्त बढ़ा दी गई है। सूत्रों के मुताबिक, पंजाब पुलिस हिमाचल पुलिस के लगातार संपर्क में है।
देर रात को ऊना पुलिस ने की नाकेबंदी 
पंजाब पुलिस की खालिस्तान समर्थक अमृतपाल सिंह पर की जा रही कार्रवाई को देखते हुए हिमाचल प्रदेश सरकार ने सभी जिला प्रशासन को अलर्ट जारी कर दिया है। पंजाब से लगती हिमाचल की सीमाओं पर प्रदेश पुलिस सतर्क हो गई है।
हर नाके पर संदिग्ध वाहनों की चैकिंग की जा रही है। नंगल के साथ लगते ऊना जिले की पुलिस ने भी विभिन्न स्थानों पर नाकाबंदी कर दी है। हिमाचल-पंजाब सीमा पर बाथड़ी, मरवाड़ी, संतोषगढ़, मैहतपुर में पुलिस मुस्तैद है।
प्रवेश द्वार कंडवाल में सुरक्षा बढ़ाई
पंजाब के पठानकोट के साथ लगते प्रवेश द्वार कंडवाल में चौकसी बढ़ा दी गई है। प्रदेश में प्रवेश करने वाले हर छोटे-बड़े वाहन की जांच की जा रही है। पंजाब के साथ लगती सीमाओं को सील कर दिया गया है।
हालांकि, हिमाचल में किसी तरह की हिंसक गतिविधियां पिछले 24 घंटे में नहीं हुई हैं, लेकिन इसके बावजूद भी पुलिस किसी तरह की कोई कोताही नहीं बरतना चाहती है।
हिमाचल विधानसभा गेट पर लगाए थे झंडे
हिमाचल के धर्मशाला स्थित तपोवन विधानसभा गेट के बाहर कुछ खालिस्तानी समर्थकों ने झंडे लगाए थे, जिसके बाद हिमाचल पुलिस ने बॉर्डर एरिया पर चौकसी बढ़ाई थी। तत्कालीन भाजपा सरकार ने इस मामले में जांच के आदेश भी दिए थे। इसके बाद कुछ युवकों की गिरफ्तारी भी हुई थी।
मणिकर्ण में बाइक पर लगाए थे झंडे 
हाल ही में मणिकर्ण हिंसा के बाद भी कुछ खालिस्तानियों ने अपनी बाइक पर झंडे लगाए थे। इसको लेकर प्रदेश में खूब बवाल हुआ था। मणिकर्ण में स्थानीय लाेगों ने खालिस्तानियों के इन झंडों को बाइक से उतारकर जला दिया था।
हिंदू संगठनों ने किया था विरोध 
इस घटना के विरोध में हिंदू संगठनों ने जोरदार विरोध प्रदर्शन किया। हिंदू संगठनों ने खालिस्तान मुर्दाबाद के नारे लगाकर अपना रोष प्रकट किया था। साथ ही खालिस्तान समर्थकों को ऐसा दूसरी बार न करने की चेतावनी भी दी थी।